ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ సహాయంపై తాజా సమాచారం
ప్రపంచసహాయాన్ని అత్యంత వేగంగా రాష్ట్రాలకు అందిస్తున్న కేంద్రం
ఇప్పటిదాకా 8900 ఆక్సిజెన్ కాన్సంట్రేటర్లు; 5043 ఆక్సిజెన్ సిలిండర్లు; 18 ఆక్సిజెన్ తయారీ ప్లాంట్లు; 5698 వెంటిలేటర్లు; దాదాపు 3.4 లక్షల రెమిడిసెవిర్ ఇంజెక్షన్ల పంపిణీ
దేశంలో పెరుగుతున్న కోవిడ్ కేసుల దృష్ట్యా నివారణ దిశలో భారత్ చేస్తున్న కృషికి తోడుగా ప్రపంచం నలుమూలలనుంచి వివిధ దేశాలు, సంస్థలు పంపుతున్న విరాళాలు, సహాయ సామగ్రిని భారత ప్రభుత్వం అందుకుంటోంది. సంపూర్ణ పాలన లక్ష్యంగా అందరికీ ఈ సహాయం ఒక క్రమ పద్ధతిలో అందేలా ప్రభుత్వం కృషి చేస్తోంది. భారత ప్రభుత్వంలోని వివిధ మంత్రిత్వశాఖలు ఈ సహాయాన్ని రాష్ట్రాలకు, కేంద్ర పాలిత ప్రాంతాలకు పంపటంలో సమన్వయంతో పనిచేస్తున్నాయి.
ఇప్పటిదాకా 8900 ఆక్సిజెన్ కాన్సంట్రేటర్లు; 5043 ఆక్సిజెన్ సిలిండర్లు; 18 ఆక్సిజెన్ తయారీ ప్లాంట్లు; 5698 వెంటిలేటర్లు; దాదాపు 3.4 లక్షల రెమిడిసెవిర్ ఇంజెక్షన్లు రాష్ట్రాలకు, కేంద్రపాలిత ప్రాంతాలకు పంపిణీ జరిగాయి. ఏప్రిల్ 27 నుంచి మే 9 వరకు రోడ్డు, వాయు మార్గాల ద్వారా ఈ పంపిణీ కొనసాగుతోంది.
యుకె, దక్షిణ కొరియా, యుఎస్ ఐ ఎస్ పి ఎఫ్ నుంచి 9న అందిన ప్రధాన సామగ్రి:
· వెంటిలేటర్లు 
· ఆక్సిజెన్ కాన్సంట్రేటర్లు 
· ఆక్సిమీటర్లు 
· సిలిండర్లు 
తక్షణమే సమర్థవంతంగా రాష్టాలకు, కేంద్ర పాలిత ప్రాంతాలకు కేటాయించటం, పంపిణీ చేయటం అన్నవి అవిచ్ఛిన్నంగా సాగే ప్రక్రియ. కేంద్ర ఆరోగ్య మంత్రిత్వశాఖ సమగ్రంగా ఈ కార్యక్రమాన్ని ఎప్పటికప్పుడు పర్యవేక్షిస్తూ ఉంది. మంత్రిత్వశాఖ ఇందుకోసం ప్రత్యేకంగా ఒక సమన్వయ విభాగాన్ని ఏర్పాటు చేసింది. విదేశీ సహాయాన్ని అందుకోవటం, దాన్ని పంపిణీ చేయటం లాంటివి పర్యవేక్షిస్తుంది. ఏప్రిల్ 26 నుంచి ఈ విభాగం పనిచేయటం ప్రారంభమైంది. మే 2వ తేదీ నుంచి ప్రామాణిక ఆచరణావిధానాలు రూపొందించి అమలు చేస్తోంది.
ఫొటో 1. డెన్మార్క్ నుంచి వచ్చిన 40 వెంటిలేటర్లను ముంబయ్ నౌకాశ్రయంలో అందుకొని మహారాష్ట్రలో పంపిణీకోసం మే 9న అందజేశారు
ఫొటో 2: డెన్మార్క్ నుంచి వచ్చిన 13 వెంటిలేటర్లు, ముంబై సేల్స్ ఫోర్స్ నుంచి అందుకున్న 300 ఆక్సిజెన్ కాన్సంట్రేటర్లను మహారాష్టలో పంపిణీకోసం 9వ తేదీన అందజేశారు.
ఫొటో 3: ఇజ్రాయిల్ నుంచి వచ్చిన ఆక్సిజెన్ ఉత్పత్తి ప్లాంట్ ను వైమానిక కేంద్రం నుంచి కర్నాటకకు పంపటానికి సిద్ధం చేస్తున్న దృశ్యం
ఫొటోలు 4, 5: 44 ఆక్సిజెన్ కాన్సంట్రేటర్లు, 102 బాక్సుల అడాప్టర్ ప్లగ్గులు, నేసల్ కాన్యులా ను మే 10న పోర్ట్ బ్లెయిర్ లో దక్షిణ అండమాన్ నికోబార్ దీవుల డిప్యూటీ కమిషనర్ కు అందజేస్తున్న దృశ్యం
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కేంద్ర మంత్రి డాక్టర్ జితేంద్ర సింగ్ అధ్యక్షతన సైన్స్ మంత్రిత్వ శాఖలు, విభాగాల ఉన్నత స్థాయి సంయుక్త సమావేశం: అన్ని సైన్స్ మంత్రిత్వ శాఖలు, విభాగాలు సంయుక్తంగా మే 11వ తేదీన జరుపుకోనున్న జాతీయ సాంకేతిక దినోత్సవం
కేంద్ర ప్రభుత్వ ప్రిన్సిపల్ సైంటిఫిక్ అడ్వైజర్ డాక్టర్ అజయ్ కుమార్ సూద్, సైన్స్ & టెక్నాలజీ, బయోటెక్నాలజీ, సిఎస్ఐఆర్, ఎర్త్ సైన్సెస్, స్పేస్, అటామిక్ ఎనర్జీతో సహా ఆరు సైన్స్ మంత్రిత్వ శాఖలు, విభాగాల కార్యదర్శులు ఈ సమావేశానికి హాజరు
సమిష్టి పని విధానాన్ని అభివృద్ధి చేయడానికి వివిధ శాస్త్రీయ అంశాల ఆలోచనా పరంపరలను ఒకే తాటిపైకి తేవాలని కేంద్రం సంకల్పించింది. దీనిలో భాగంగానే ఆయా విభాగాల ఉమ్మడి సమావేశానికి కేంద్ర సైన్స్ & టెక్నాలజీ ; ఎర్త్ సైన్సెస్; పీఎంఓ, పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ, స్పేస్ శాఖల సహాయ మంత్రి డాక్టర్ జితేంద్ర సింగ్ అధ్యక్షతన సైన్స్, టెక్నాలజీ, బయోటెక్నాలజీ, సిఎస్ఐఆర్, ఎర్త్ సైన్సెస్, స్పేస్, అటామిక్ ఎనర్జీతో సహా సైన్స్ మంత్రిత్వ శాఖలు, విభాగాల ఉన్నత స్థాయి సంయుక్త సమావేశం జరిగింది. ఈ సంవత్సరం అన్ని సైన్స్ మంత్రిత్వ శాఖలు, విభాగాలు సంయుక్తంగా 2023 మే 11న జాతీయ సాంకేతిక దినోత్సవాన్ని జరుపుకుంటాయని కేంద్ర మంత్రి చెప్పారు.
ఇది ప్రధానమంత్రి శ్రీ నరేంద్ర మోదీ సూచించిన మొత్తం ప్రభుత్వ విధానానికి అనుగుణంగా ఉందని, మంత్రిత్వ శాఖల మధ్య సమన్వయంతో పనిచేయడంపై ఎప్పటికప్పుడు అధిక ప్రాధాన్యత ఇస్తున్నారని డాక్టర్ జితేంద్ర సింగ్ అన్నారు.
డాక్టర్ జితేంద్ర సింగ్ మాట్లాడుతూ, భారతదేశంలో మే 11న జరుపుకునే జాతీయ సాంకేతిక దినోత్సవంలో మన దేశంలో సాంకేతిక రంగంలో టెక్ దిగ్గజాలు, పరిశోధకులు, ఇంజనీర్ల విజయాలను ప్రముఖంగా ప్రస్తావన ఉంటుందని అన్నారు. ఈ సంవత్సరం, జాతీయ సాంకేతిక దినోత్సవం ఇతి వృత్తం “అటల్ టింకరింగ్ ల్యాబ్స్”, ఇది 2016లో ప్రధాన మంత్రి నరేంద్ర మోదీ నాయకత్వంలో పాఠశాల, బోధనా సంస్థల స్థాయిలో జోక్యం ద్వారా ఇన్నోవేషన్ స్టార్టప్లు, ఎంటర్ప్రెన్యూర్షిప్లను రూపొందించడానికి, ప్రోత్సహించడానికి చేపట్టిన మార్గనిర్దేశక కార్యక్రమం యువకులలో మరింత ఉత్సాహాన్ని నింపనున్నది.
ప్రధాని నరేంద్ర మోదీ నేతృత్వంలోని ప్రభుత్వం చేపట్టిన గొప్ప సంస్కరణల వల్ల గత 9 ఏళ్లలో భారతదేశం సాంకేతిక పురోగతిలో అద్భుతమైన వృద్ధిని సాధించిందని మంత్రి ఉద్ఘాటించారు. శాస్త్రవేత్తలు మరియు ఇంజనీర్ల కృషిని అభివృద్ధి చోదకులుగా గుర్తించడానికి జాతీయ సాంకేతిక దినోత్సవం సరైన సందర్భమని ఆయన అన్నారు.
మే 11న నిర్వహించనున్న జాతీయ సాంకేతిక దినోత్సవ సన్నాహాల సమీక్షతో పాటు, నేటి సమావేశంలో అజెండాగా అవార్డుల హేతుబద్ధీకరణ, సైన్స్ మీడియా కమ్యూనికేషన్ సెల్  ఏర్పాటుపై తాజా పరిస్థితి, ప్రాజెక్టులలో నియామకం కోసం సాంకేతిక సిబ్బంది వయస్సులో సడలింపుపై సమీక్ష జరిగింది.
డాక్టర్ జితేంద్ర సింగ్ మాట్లాడుతూ, సైన్స్ మీడియా కమ్యూనికేషన్ సెల్  అమల్లోకి వచ్చిన తర్వాత, భారతదేశ వైజ్ఞానిక నైపుణ్యం గురించి అన్ని వాటాదారులకు సాధారణ అవగాహన కల్పించడానికి అన్ని విభాగాల విజయగాథలను సంకలనం చేసి సాధారణ ప్రజలకు ప్రచారం చేయాలన్నారు. అన్ని మంత్రిత్వ శాఖలు, విభాగాలు ప్రాంతీయ భాషలలో సమాచారాన్ని వ్యాప్తి చేయడానికి, సృజనాత్మక కంటెంట్ రూపకల్పన, సైన్స్ & టెక్నాలజీకి సంబంధించిన రోజువారీ వార్తల బులెటిన్ల తయారీలో నిమగ్నమవ్వడానికి కలిసి పనిచేయాలని ఆయన ఆదేశించారు.
ఈ సమావేశానికి కేంద్ర ప్రభుత్వ ప్రిన్సిపల్ సైంటిఫిక్ అడ్వైజర్ ప్రొఫెసర్ అజయ్ కుమార్ సూద్, సైన్స్, టెక్నాలజీ, బయోటెక్నాలజీ, సిఎస్ఐఆర్, ఎర్త్ సైన్సెస్, స్పేస్, అటామిక్ ఎనర్జీతో సహా సైన్స్ విభాగాలు, డిపార్ట్మెంట్ల సెక్రటరీలు హాజరయ్యారు.
జౌళి మంత్రిత్వ శాఖ
పీఎల్ఐ పథకం దరఖాస్తుదార్లతో మాట్లాడేందుకు మొదటి 'వీక్లీ ఓపెన్ హౌస్ ఫోరం' నిర్వహించిన భారత జౌళి మంత్రిత్వ శాఖ
ప్రతి శుక్రవారం సాయంత్రం 4 నుంచి 5 గంటల వరకు వీక్లీ ఓపెన్ హౌస్ ఫోరం నిర్వహించనున్న మంత్రిత్వ శాఖ
భారత జౌళి మంత్రిత్వ శాఖ, వీడియో కాన్ఫరెన్స్ ద్వారా మొదటి 'వీక్లీ ఓపెన్ హౌస్ ఫోరం'ను ఇవాళ నిర్వహించింది. 'వస్త్ర పరిశ్రమ కోసం ఉత్పత్తి అనుసంధానిత రాయితీ ' పథకం అందుకుంటున్న సంస్థల ప్రతినిధులతో మాట్లాడింది. పథకం అమల్లో ఏవైనా సమస్యలు ఉంటే తెలుసుకోవడానికి, పరిష్కరించడానికి ఈ కార్యక్రమం నిర్వహించింది. వీక్లీ ఓపెన్ హౌస్ ఫోరంను ఇకపై ప్రతి శుక్రవారం సాయంత్రం 4 నుంచి 5 గంటల వరకు నిర్వహిస్తారు. దీనికి సంబంధించిన వెబ్ లింకును, పీఎల్ఐ పథకంలో పాల్గొంటున్న అన్ని సంస్థలకు ప్రతి గురువారం సాయంత్రం పంపుతారు.
లక్ష్యిత పెట్టుబడిని వేగవంతం చేయడానికి, ఉత్పత్తిని ప్రారంభించడానికి, ప్రోత్సాహకాలు అందుకోవడానికి సకాలంలో టర్నోవర్ సాధించేలా చేయడానికి సంబంధిత సంస్థలకు వీక్లీ ఓపెన్ హౌస్ ఫోరం సాయపడుతుంది.
ప్రధాన మంత్రి కార్యాలయం
వాల్మీకి జయంతి సందర్భంగా ప్రజలకు శుభాకాంక్షలు తెలిపిన ప్రధానమంత్రి
వాల్మీకి జయంతి సందర్భంగా మీ అందరికీ శుభాకాంక్షలు. సామాజిక సామరస్యం, సమానత్వం, న్యాయం ఆధారంగా ఉన్న ఆయన ఆదర్శ భావాలు దేశ ప్రజలలో ఎల్లప్పుడూ స్ఫూర్తిని నింపనున్నాయి. అని ప్రధాన మంత్రి శ్రీ నరేంద్ర మోదీ అన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
కళాకారులను, సంప్రదాయ కళలను బలోపేతం చేయడానికి వారణాసిలో ఖాదీ కారిగార్ సమ్మేళన్ పేరుతో ఖాదీ ప్రదర్శన ప్రారంభమైంది.
ఉత్తరప్రదేశ్ నగరం వారణాసిలో 20 భారతీయ రాష్ట్రాల హస్తకళా ఉత్పత్తులను ప్రదర్శించే అత్యాధునిక ఖాదీ ప్రదర్శనను కేంద్ర ఎంఎస్ఎంఈలశాఖ సహాయ మంత్రి భాను ప్రతాప్ సింగ్ వర్మ సోమవారం ప్రారంభించారు. కేవీఐసీ కూడా "ఖాదీ కారిగార్ సమ్మేళనం"  నిర్వహించింది. ఇందులో 2000 మందికి పైగా ఖాదీ కళాకారులు, ముఖ్యంగా వారణాసి ప్రయాగ్రాజ్, జౌన్పూర్, మీర్జాపూర్, ఘాజీపూర్, సోన్భద్ర మొదలైన 12 జిల్లాలకు చెందిన మహిళలు పెద్ద ఎత్తున పాల్గొన్నారు. ఉత్తర ప్రదేశ్, జమ్మూ & కాశ్మీర్, పంజాబ్, గుజరాత్, హర్యానా, హిమాచల్ ప్రదేశ్, లేహ్, -లడఖ్, రాజస్థాన్, ఉత్తరాఖండ్, బీహార్, పశ్చిమ బెంగాల్ ఇతర రాష్ట్రాల నుండి ఖాదీ సంస్థలు మొత్తం 105 స్టాల్లను ఏర్పాటు చేశాయి. అనేక ఖాదీ సంస్థలు, పీఎంఈజీపీ యూనిట్లు, వివిధ రాష్ట్రాల నుండి అనేక ఎస్యూఆర్టీఐ క్లస్టర్లు కూడా తమ స్టాల్లను ఏర్పాటు చేశాయి.
జమ్మూ & కాశ్మీర్లోని పర్వతప్రాంతాల నుంచి సేకరించిన అత్యున్నత తేనె, అనేక రకాల కాశ్మీరీ, రాజస్థానీ ఉన్ని శాలువాలు, పశ్చిమ బెంగాల్ నుండి ముస్లిన్ వస్త్రాలు, పశ్చిమ బెంగాల్, బీహార్ నుండి పట్టు వస్త్రాలు, పంజాబ్ నుండి కోటి శాలువాలు, తోలు వంటి అనేక అద్భుతమైన ఖాదీ ఉత్పత్తులను ప్రదర్శనలో చూడవచ్చు. కాన్పూర్, రాజస్థాన్, ఉత్తర ప్రదేశ్ నుండి తెచ్చిన టెర్రకోట కుండలను కూడా అమ్ముతున్నారు. విస్తృతంగా ప్రశంసలు పొందిన మీర్జాపూర్, ప్రయాగరాజ్ చేతి ముడి తివాచీలు ప్రదర్శనలో అతిపెద్ద ఆకర్షణలు. కోవిడ్ -19 లాక్డౌన్ తర్వాత కేవీఐసీ వారణాసిలో నిర్వహిస్తున్న రెండో ప్రదర్శన ఇది.
ఖాదీ ఎగ్జిబిషన్ ఖాదీ కారిగార్ సమ్మేళన్ నిర్వహించడం ద్వారా కళాకారులను బలోపేతం చేయడానికి ప్రయత్నిస్తున్న కెవిఐసిని మంత్రి వర్మ ప్రశంసించారు. గత కొన్ని సంవత్సరాలుగా వారణాసి వివిధ ఖాదీ కార్యకలాపాల కేంద్రంగా అవతరించిందని ఆయన అన్నారు. స్పిన్నింగ్, నేయడం, తేనెటీగల పెంపకం, కుండల తయారీ వంటి దాదాపు అన్ని గ్రామీణ సాంప్రదాయ కళల విశిష్టత ఇక్కడ పెద్ద ఎత్తున ప్రచారం చేస్తున్నారు. ఇది చేతివృత్తుల వారికి స్వయం ఉపాధిని సృష్టిస్తున్నది. వారిని ఆత్మనిర్భర్గా మార్చింది. కళాకారులకు వారి ఉత్పత్తులను మార్కెట్ చేయడానికి, వారి ఆదాయాన్ని పెంపొందించడానికి కేవీఐసీ ఎగ్జిబిషన్ ఒక పెద్ద వేదికను కూడా అందిస్తుంది.
ఈ సందర్భంగా కేవీఐసీ ఛైర్మన్ సక్సేనా మాట్లాడుతూ వారణాసి రాష్ట్ర స్థాయి ఖాదీ ప్రదర్శన కళాకారుల "ఆత్మనిర్భర్ భారత్" నిబద్ధతకు నిదర్శనమని అన్నారు. సంప్రదాయ కళలను బలోపేతం చేయడానికి స్థానిక కళాకారులను శక్తిమంతం చేయడానికి కేవీఐసీపెద్ద సంఖ్యలో ఖాదీ సంస్థలు, పీఎంఈజీపీ యూనిట్లు ఎస్ఎఫ్యూఆర్ఐ క్లస్టర్లను ఏర్పాటు చేసిందని వివరించారు. ఈ ఎగ్జిబిషన్ ‘వోకల్ ఫర్ లోకల్’ భావనకు అనుగుణంగా, ప్రోత్సాహకరంగా ఉంటుందని, ఖాదీ వాడకాన్ని ప్రోత్సహిస్తుందని ఆయన అన్నారు. ప్రత్యేకించి, వారణాసి ప్రధానమంత్రి పార్లమెంటరీ నియోజకవర్గం. ఖాదీని ప్రోత్సహించడానికి చేతివృత్తుల వారికి మద్దతుగా అనేక కార్యక్రమాలను కేవీఐసీ రూపొందించింది. వారణాసిలో ప్రస్తుతం 134 ఖాదీ సంస్థలు పనిచేస్తున్నాయి, ఇక్కడ మొత్తం శ్రామిక శక్తిలో దాదాపు 80 శాతం మహిళలు ఉన్నారు.
అణుశక్తి విభాగం
అణుశక్తి రంగంలో భద్రతకు అత్యధిక ప్రాధాన్యత.. కేంద్ర మంత్రి డాక్టర్ జితేంద్ర సింగ్
ప్రాంతం ఎంపిక,, డిజైన్, నిర్మాణం, ప్రారంభం, నిర్వహణ అంశాల్లో భద్రతకు ప్రాధాన్యత..డాక్టర్ జితేంద్ర సింగ్
ప్లాంట్ వైఫల్యం, వైవిధ్య భద్రతా సూత్రాలు,పటిష్ట రక్షణ విధానాలకు లోబడి అణు విద్యుత్ కేంద్రాల ఏర్పాటు లోక్సభలో ఒక ప్రశ్నకు వ్రాతపూర్వక సమాధానంలో వివరించిన డాక్టర్ జితేంద్ర సింగ్
అణుశక్తి రంగంలో భద్రతకు అత్యధిక ప్రాధాన్యత ఇస్తున్నామని కేంద్ర శాస్త్ర, సాంకేతిక, సిబ్బంది వ్యవహారాలు, పెన్షన్, ప్రజా ఫిర్యాదులు, అణుశక్తి శాఖ సహాయ మంత్రి  డాక్టర్ జితేంద్ర సింగ్ తెలిపారు. ఈరోజు లోక్సభలో ఒక ప్రశ్నకు వ్రాతపూర్వకంగా ఇచ్చిన సమాధానంలో అణురంగంలో అమలు చేస్తున్న భద్రత చర్యలను మంత్రి వివరించారు.ప్రాంతం ఎంపిక,, డిజైన్, నిర్మాణం, ప్రారంభం, నిర్వహణ అంశాల్లో భద్రతకు ప్రాధాన్యత ఇస్తున్నామని డాక్టర్ జితేంద్ర సింగ్ అన్నారు. ప్లాంట్ వైఫల్యం, వైవిధ్య భద్రతా సూత్రాలు,పటిష్ట రక్షణ విధానాలకు లోబడి అణు విద్యుత్ కేంద్రాల స్థాపనకు అనుమతి ఇస్తున్నామని తెలిపారు. దీనివల్ల రేడియోధార్మికత మూలం , పర్యావరణం మధ్య బహుళ అడ్డంకులు ఏర్పడతాయని మంత్రి వివరించారు.
అత్యంత అర్హత కలిగిన, శిక్షణ పొంది లైసెన్స్ పొందిన సిబ్బంది ద్వారా పటిష్ట విధానాలు అమలు చేస్తూ కార్యకలాపాలు జరుగుతున్నాయని మంత్రి తెలిపారు. అణు విద్యుత్ ప్లాంట్ లో పనిచేస్తున్న సిబ్బంది అందరికీ తగిన వ్యక్తిగత రక్షణ పరికరాలు, పర్యవేక్షణ సహాయాలు అందుతాయన్నారు. గత ఐదేళ్లలో అణు విద్యుత్ ప్లాంట్ నిర్వహణ వల్ల ఎలాంటి ప్రమాదాలు జరగలేదని డాక్టర్ జితేంద్ర సింగ్ తన సమాధానంలో వివరించారు.
పౌర విమానయాన మంత్రిత్వ శాఖ
ఎటిసిఒల ఖాళీ భర్తీలో బ్యాక్లాగ్లు లేవు
2020 నుంచి అదనంగా 796 ఎటిసిఒ స్థానాల సృష్టి
400 జూనియర్ ఎగ్జిక్యూటివ్  పోస్టులకు పూర్తి అయిన నియామకం
మరో 356 జూనియర్ ఎగ్జిక్యూటివ్  పోస్టుల ప్రత్యక్ష నియామకం కోసం చర్యలు చేపట్టిన ఎఎఐ
ప్రస్తుతం 870 ఎయిర్ ట్రాఫిక్ కంట్రోలర్  పోస్టులు ఖాళీగా ఉన్నాయి. ఎటిసిఒ ఖాళీల భర్తీలో ఎటువంటి బ్యాక్లాగ్  లూ లేవు. ఎటిసిఒల మానవ వనరుల అవసరాలను తీర్చేందుకు 2022 నుంచి అదనంగా 796 ఎటిసిఒ స్థానాలను సృష్టించడం జరిగింది. ఖాళీగా ఉన్న ఎటిసిఒ పోస్టులను ప్రత్యక్ష నియామక పరీక్ష, దానితో పాటుగా డిపార్ట్మెంటల్ పరీక్షతో పాటు అంతర్గతంగా భర్తీ చేస్తున్నారు. దాదాపు 400 జూనియర్ ఎగ్జిక్యూటివ్  పోస్టులను భర్తీ చేసేందుకు ప్రత్యక్ష నియామక ప్రక్రియ పూర్తి అయింది. ఎంపిక చేసిన అభ్యర్ధులు ప్రస్తుతం మూడు శిక్షణా కేంద్రాలలో శిక్షణ పొందుతున్నారు. ఇది కాకుండా, 356 జూనియర్ ఎగ్జిక్యూటివ్  పోస్టుల ప్రత్యక్ష నియామకానికి ఎఎఐ ప్రక్రియను ప్రారంభించింది.
ఈ సమాచారాన్ని పౌర విమానయాన శాఖ సహాయమంత్రి జనరల్ వికె సింగ్  సోమవారం రాజ్యసభకు ఇచ్చిన లిఖితపూర్వక జవాబు ద్వారా తెలిపారు.
బొగ్గు మంత్రిత్వ శాఖ
మహానది కోల్ఫీల్డ్స్ లిమిటెడ్ 17,000 మంది ఉద్యోగులకు వర్చువల్ రియాలిటీ ఆధారిత భద్రత & కార్యాచరణ శిక్షణను అందించనుంది స్కిల్ అప్గ్రేడేషన్పై రూ.6.5 కోట్లు వెచ్చించాలి
మహానది కోల్ఫీల్డ్స్ 2022–-23లో 193 మిలియన్ టన్నుల బొగ్గు ఉత్పత్తిని సాధించింది
బొగ్గు మంత్రిత్వ శాఖ అధీనంలోని మహానది కోల్ఫీల్డ్స్ లిమిటెడ్ , 2026 నాటికి తన 17,000 మంది కార్మికులకు భద్రత కార్యాచరణ శిక్షణను అందించడానికి వర్చువల్ రియాలిటీ  ఆధారిత నైపుణ్య అభివృద్ధి కార్యక్రమాన్ని ప్రవేశపెట్టింది. కోల్ ఇండియా అనుబంధ సంస్థ నైపుణ్యం కోసం రూ. 6.5 కోట్ల బడ్జెట్ను కేటాయించింది. బొగ్గు గని కార్మికులలో వృద్ధి కోసమే ఈ ప్రయత్నం. సురక్షితమైన ఉత్పాదక మైనింగ్ కార్యకలాపాలకు నైపుణ్యం కలిగిన శ్రామికశక్తిని నొక్కిచెబుతూ, మహానది కోల్ఫీల్డ్స్ ఛైర్మన్-కమ్-మేనేజింగ్ డైరెక్టర్ ఓం ప్రకాష్ సింగ్, పురోగతి పరిచయంతో సరిపోలడానికి అత్యాధునిక సాంకేతిక పరిజ్ఞానాన్ని ఉపయోగించడం ద్వారా క్రమ శిక్షణ నైపుణ్యాల అప్గ్రేడేషన్ అవసరమని పేర్కొన్నారు. మైనింగ్ రంగంలో కొత్త టెక్నాలజీలు తప్పనిసరన్నారు.మహానది కోల్ఫీల్డ్స్ 2026 నాటికి 300 మిలియన్ టన్నుల  బొగ్గు ఉత్పత్తిని సాధించడానికి కోల్ ఇండియా లిమిటెడ్ ఒక బిలియన్ టన్నుల ఉత్పత్తి లక్ష్యాన్ని సాధించేలా కార్యాచరణ కార్యకలాపాల్లో నిమగ్నమైన శ్రామిక శక్తి సాంకేతిక నైపుణ్యాలను అప్గ్రేడ్ చేయాలని యోచిస్తోంది. కార్మికులకు వీఆర్-ఆధారిత శిక్షణ ఖర్చు సమయాన్ని ఆదా చేస్తుంది, అయినప్పటికీ శిక్షణార్థులు సాధించిన నైపుణ్యాలపై నిష్పాక్షికమైన స్వయంచాలకంగా రూపొందించబడిన అభిప్రాయాన్ని అందిస్తుంది. వ్యాపార ప్రక్రియలలో డిజిటలైజేషన్కు ఒక అడుగుగా ప్రారంభించబడింది, సుమారు 17,000 మంది డిపార్ట్మెంటల్ కాంట్రాక్ట్ ఉద్యోగులకు వీఆర్-ఆధారిత శిక్షణను ప్రవేశపెట్టడం ఈ ఆధునిక సాంకేతికతను ప్రభావితం చేసే 18 శిక్షణా మాడ్యూళ్లకు ప్రధాన చొరవగా ఉపయోగపడుతుంది. వ్యాపార ప్రక్రియలలో కొత్త సాంకేతికతలను పరిచయం చేయడానికి కోల్ ఇండియా లిమిటెడ్లో ఫ్లాగ్ బేరర్ అయిన మహానది కోల్ఫీల్డ్స్, ఆర్&డీ సంస్థలు పరిశ్రమ నిపుణులతో సమన్వయ ప్రయత్నాలు జ్ఞానాన్ని పంచుకోవడం ద్వారా వ్యాపార కార్యకలాపాలను ఆధునీకరించే ప్రక్రియలో ఉంది. మహానది కోల్ఫీల్డ్స్ ఇన్నోవేషన్ సెల్, సేఫ్టీ & రెస్క్యూ, ఎలక్ట్రికల్ & మెకానికల్, తవ్వకం ఎలక్ట్రానిక్స్ & టెలికమ్యూనికేషన్స్ విభాగాలు సంయుక్తంగా నాయకత్వం వహించిన ఈ చొరవ, 3డీ అనుకరణ వీఆర్-ప్లాట్ఫారమ్లపై అతుకులు లేని శిక్షణను ఏకీకృతం చేయడానికి ఉద్దేశించబడింది. ఇది బొగ్గు గనులు లేదా వర్క్షాప్లలో ఉద్యోగాలు చేపట్టే ముందు కార్మికులకు సురక్షితమైన శిక్షణ వాతావరణాన్ని అందిస్తుంది, అయితే ప్రాథమిక శిక్షణ ఇండక్షన్లో ప్రమాదకర కార్యకలాపాలకు ప్రత్యక్షంగా గురికావడాన్ని తగ్గిస్తుంది. కాంటాక్ట్ హ్యూమన్ రిసోర్స్ ప్రాక్టీషనర్స్  ప్రైవేట్ లిమిటెడ్., హైదరాబాద్కు చెందిన వర్చువల్ రియాలిటీ టెక్నాలజీ కంపెనీకి ప్రభుత్వ ఇ-మార్కెట్ప్లేస్ లో పోటీ బిడ్డింగ్ ద్వారా అనుకరణ వాతావరణాన్ని అభివృద్ధి చేయడం బ్లాస్టింగ్, మైన్ ఇన్స్పెక్షన్, ఎలక్ట్రికల్ సేఫ్టీ వంటి రంగాలలో శిక్షణా కార్యక్రమాన్ని నిర్వహించడం ద్వారా ఉద్యోగాన్ని అప్పగించారు. పని, ట్రాఫిక్ అనుకరణ, ఇంజిన్/ప్రసార నిర్వహణ మొదలైనవి. ఒడిశాలోని సుందర్గఢ్, ఝర్సుగూడ అంగుల్ జిల్లాల్లో మైనింగ్ కార్యకలాపాలతో కోల్ ఇండియా లిమిటెడ్ అత్యధిక బొగ్గు ఉత్పత్తి చేసే అనుబంధ సంస్థ మహానది కోల్ఫీల్డ్స్, గత ఆర్థిక సంవత్సరంలో 2022-23లో 193 మిలియన్ టన్నులకు పైగా బొగ్గును ఉత్పత్తి చేసి రికార్డు స్థాయిలో 148 మిలియన్ టన్నుల బొగ్గును పంపిణీ చేసింది. విద్యుదుత్పత్తి కేంద్రం.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా స్థితిగతులు
48.19%కి పెరిగిన రికవరీ రేటు
శ్రేణీకృతంగా, ముందస్తుగా, క్రియాశీలంగా రాష్ట్రాలు / యుటిలతో పాటు కేంద్ర ప్రభుత్వం కోవిడ్-19 నివారణ, నియంత్రణ, నిర్వహణతో అనేక చర్యలు తీసుకుంటోంది. క్రమం తప్పకుండా అత్యున్నత స్థాయిలో వీటి సమీక్ష పర్యవేక్షణ జరుగుతోంది.
గత 24 గంటల్లో 4,835 కోవిడ్ -19 రోగులు కోలుకున్నారు. ఇప్పటివరకు, మొత్తం 91,818 మంది రోగులు కోవిడ్-19 నుండి కోలుకున్నారు. దేశంలో రికవరీ రేటు క్రమంగా పెరుగుతోంది. ఆ రేటు 48.19% కి చేరుకుంది. మే 18 న రికవరీ రేటు 38.29%. మే 3 న ఇది 26.59%. ఏప్రిల్ 15 న ఇది 11.42%.గా ఉంది.
ప్రస్తుతం దేశంలో 93,322 క్రియాశీల కేసులు వైద్య పర్యవేక్షణలో ఉన్నాయి. కేసు మరణాల రేటు 2.83%. మే 18 న మరణాల రేటు 3.15%. మే 3 న ఇది 3.25%. ఏప్రిల్ 15 న ఇది 3.30%. దేశంలో మరణాల రేటులో స్థిరమైన క్షీణత కనిపిస్తుంది. సాపేక్షంగా తక్కువ మరణాల రేటు సకాలంలో కేసు గుర్తింపు, నిరంతర నిఘా, కేసుల క్లినికల్ నిర్వహణపై నిరంతరం దృష్టి పెట్టడం జరుగుతోంది.
ఈ సందర్భంలో రెండు పరిణామాలు గమనించదగ్గవి. ఒకటి కోలుకున్న వారి సంఖ్య పెరుగుతుండడం, రెండోది మరణాల సంఖ్య తగ్గడం.
472 ప్రభుత్వ, 204 ప్రైవేట్ ప్రయోగశాలలు  ద్వారా దేశంలో పరీక్ష సామర్థ్యం పెరిగింది. కోవిడ్-19 కోసం ఇప్పటివరకు 38,37,207 నమూనాలను పరీక్షించగా, 1,00,180 నమూనాలను నిన్న పరీక్షించారు.
మే 31 డబ్ల్యుహెచ్ఓ నివేదిక-132 ప్రకారం ఎక్కువ మరణాల రేటు ఉన్న దేశాలు :
|
|
దేశం
|
|
మొత్తం మరణాలు
|
|
మరణాల రేటు
|
|
ప్రపంచం
|
|
367,166
|
|
6.19%
|
|
అమెరికా
|
|
1,01,567
|
|
5.92%
|
|
యునైటెడ్ కింగ్డమ్
|
|
38,376
|
|
14.07%
|
|
ఇటలీ
|
|
33,340
|
|
14.33%
|
|
స్పెయిన్
|
|
29,043
|
|
12.12%
|
|
ఫ్రాన్స్
|
|
28,717
|
|
19.35%
|
|
బ్రెజిల్
|
|
27,878
|
|
5.99%
|
|
బెల్జియం
|
|
9,453
|
|
16.25%
|
|
మెక్సికో
|
|
9,415
|
|
11.13%
|
|
జర్మనీ
|
|
8,500
|
|
4.68%
|
|
ఇరాన్
|
|
7,734
|
|
5.19%
|
|
కెనడా
|
|
6,996
|
|
7.80%
|
|
నెదర్లాండ్స్
|
|
5,951
|
|
12.87%
కోవిడ్-19 సంబంధిత సాంకేతిక అంశాలు, మార్గదర్శకాలు, సూచనల కోసం సందర్శించండి: https://www.mohfw.gov.in/ and @MoHFW_INDIA
కోవిడ్-19 కి సంబంధించి సాంకేతిక సమస్యలను ఫిర్యాదు చేయడానికి: technicalquery.covid19[at]gov[dot]in ఇతర సమస్యలకు ncov2019[at]gov[dot]in ; @CovidIndiaSeva .
ఆరోగ్య కుటుంబ సంక్షేమ మంత్రిత్వ శాఖ హెల్ప్ లైన్ నెంబర్: +91-11-23978046 or 1075 .కోవిడ్-19కి సంబంధించి రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్లు కోసం: https://www.mohfw.gov.in/pdf/coronvavirushelplinenumber.pdf .
హోం మంత్రిత్వ శాఖ
న్యూఢిల్లీలో జరిగిన ప్రముఖ స్వాతంత్య్ర సమరయోధుల కమిటీ సమావేశానికి అధ్యక్షత వహించిన - కేంద్ర హోం శాఖ సహాయ మంత్రి శ్రీ అజయ్ కుమార్ మిశ్రా
"భారతదేశానికి స్వాతంత్య్రం వచ్చిన 75వ సంవత్సరంలో, దేశం ఆజాదీ-కా-అమృత్-మహోత్సవ్ జరుపుకుంటోంది; స్వాతంత్య్ర పోరాటంలో పూర్తి అంకితభావంతో పాల్గొన్న స్వాతంత్య్ర సమరయోధుల అమూల్యమైన కృషిని దేశం ఎన్నటికీ మర్చిపోదు"
ప్రధానమంత్రి శ్రీ నరేంద్ర మోదీ, కేంద్ర హోం మంత్రి శ్రీ అమిత్ షా ఆదేశాల మేరకు, స్వాతంత్య్ర సమరయోధుల సంక్షేమానికి పూర్తిగా కట్టుబడి ఉన్న - కేంద్ర ప్రభుత్వం
ప్రముఖ స్వాతంత్య్ర సమరయోధుల కమిటీ సమావేశం ఈరోజు న్యూఢిల్లీలో జరిగింది. ఈ సమావేశానికి కేంద్ర హోం శాఖ సహాయ మంత్రి శ్రీ అజయ్ కుమార్ మిశ్రా అధ్యక్షత వహించారు. దేశవ్యాప్తంగా ఉన్న ప్రముఖ స్వాతంత్య్ర సమరయోధులు ఈ సమావేశానికి హాజరయ్యారు. సమావేశానికి హాజరైన స్వాతంత్య్ర సమరయోధులను శ్రీ అజయ్ కుమార్ మిశ్రా సన్మానించారు.
కేంద్ర హోం శాఖ సహాయ మంత్రి, శ్రీ అజయ్ కుమార్ మిశ్రా, ప్రారంభోపన్యాసం చేస్తూ, భారతదేశానికి స్వాతంత్య్రం వచ్చిన 75వ సంవత్సరంలో దేశం ‘ఆజాదీ-కా-అమృత్-మహోత్సవ్' జరుపుకుంటోందని అన్నారు. స్వాతంత్య్ర పోరాటంలో పూర్తి అంకితభావంతో పాల్గొన్న స్వాతంత్య్ర సమరయోధుల అమూల్యమైన కృషిని దేశం ఎన్నటికీ మర్చిపోదని, ఆయన పేర్కొన్నారు. ప్రధాన మంత్రి శ్రీ నరేంద్ర మోదీ, కేంద్ర హోం మంత్రి శ్రీ అమిత్ షా ఆదేశాల మేరకు, స్వాతంత్య్ర సమరయోధుల సంక్షేమానికి ప్రభుత్వం పూర్తిగా కట్టుబడి ఉందనీ, వారికి అత్యుత్తమ సదుపాయాలు అందించడానికి కేంద్ర ప్రభుత్వం అన్ని చర్యలు తీసుకుంటోందనీ, శ్రీ మిశ్రా అన్నారు.
ఈ సమావేశంలో, స్వాతంత్య్ర సమరయోధులు అనేక సూచనలు ఇచ్చారు. వారి సూచనలను విన్న కేంద్ర హోం శాఖ సహాయ మంత్రి, వాటిని పరిశీలించి, త్వరితగతిన చర్యలు తీసుకుంటామని, హామీ ఇచ్చారు.
ప్రధాన మంత్రి కార్యాలయం
2021 వసంవత్సరం లో పార్లమెంట్ శీతకాలపు సమావేశాలు ఆరంభం కావడాని కంటే ముందు ప్రసారమాధ్యమాల ను ఉద్దేశించి ప్రధాన మంత్రి చేసిన ప్రకటన పాఠం
మిత్రులారా నమస్కారం,
పార్లమెంటు ప్రస్తుత సమావేశకాలం చాలా ముఖ్యమైనటువంటిది. దేశం స్వాతంత్ర్యం యొక్క ‘అమృత్ మహోత్సవ్’ ను జరుపుకొంటున్నది. భారతదేశ వ్యాప్తం గా గల సామాన్య పౌరులు స్వాతంత్ర్యం తాలూకు అమృత్ మహోత్సవ్ కాలం లో అనేక కార్యక్రమాల ను నిర్వహిస్తూ వారి వంతు తోడ్పాటు ను అందిస్తున్నారు. అంతేకాక, స్వాతంత్ర్య సమర యోధులు కన్న కలల ను నెరవేర్చడం కోసం సర్వజన హితం ముడిపడ్డ, దేశ హితం జతపడ్డ అనేక చర్యల ను కూడా వారు చేపడుతున్నారు. ఈ కబురు లు వాటంతట అవి భారతదేశం యొక్క ఉజ్వల భవిష్యత్తు కు శుభ సంకేతంగా నిలుస్తున్నాయి.
ఇటీవల, యావత్తు దేశం రాజ్యాంగ దినం సంబంధి ఉత్సవం నాడు రాజ్యాంగ స్ఫూర్తి ని నెరవేర్చడానికి ఒక కొత్త సంకల్పాన్ని చెప్పుకొంది. ఈ సందర్భం లో, దేశ హితం కోసం చర్చల ను జరిపేందుకు, స్వాతంత్ర్య సమరయోధుల స్ఫూర్తి కి, స్వాతంత్ర్యం తాలూకు అమృత్ మహోత్సవ్ స్ఫూర్తి కి అనుగుణం గా పార్లమెంట్ తాజా సమావేశకాలం తో పాటు తదుపరి సమావేశ కాలాల్లో కూడా చర్చలను జరపాలని, దేశం అభివృద్ధి చెందేందుకు కొత్త మార్గాల ను కనుగొనాలని మనతో పాటు దేశం లోని ప్రతి ఒక్కరు కోరుకొంటున్నాం. ఈ సమావేశకాలం లో ఆలోచనలు వెల్లువెత్తాలి మరి సకారాత్మకమైన చర్చ లు జరిగి అవి దూరగామి ప్రభావాన్ని ప్రసరించేవి గా ఉండాలి. పార్లమెంటు ను ఎవరు బలవంతంగా అడ్డుకొన్నారు అనే విషయాని కంటే కూడా పార్లమెంటు ఏ విధంగా పనిచేస్తున్నది, మరి పార్లమెంటు తాలూకు ప్రముఖ తోడ్పాటు లు ఏమేమిటి ఉన్నాయి అనే అంశాల పరం గా తుల తూచాలి అని నేను ఆశపడుతున్నాను. ఇది ఒక కొలమానం కాకూడదు. కొలమానాలు గా ఏవి కావాలి అంటే అవి.. పార్లమెంటు ఎన్ని గంటల పాటు పని చేసింది, ఎంత సకారాత్మకమైన కార్యాలను పూర్తి చేసింది.. అనేవే. ప్రతి అంశాన్ని దాపరికం లేకుండా చర్చించేందుకు ప్రభుత్వం సిద్ధం గా ఉంది. ప్రతి ప్రశ్న కు సమాధానం చెప్పేందుకు ప్రభుత్వం సిద్ధం గా ఉంది. పార్లమెంటు లో ప్రశ్నలను అడగాలి, పార్లమెంటు లో శాంతి కూడా ఉండాలి అని మేం కోరుకొంటున్నాం.
ప్రభుత్వం యొక్క విధానాల కు వ్యతిరేకం గా గొంతుక లు బలం గా వినిపించాలి, అయితే పార్లమెంటు గౌరవాన్ని, అలాగే సభాధ్యక్ష స్థానం యొక్క గౌరవాన్ని కూడాను నిలబెట్టాలి. మనం యువ తరాల కు ప్రేరణాత్మకం అయ్యే నడవడిక ను ఆచరించుకోవాలి. గడచిన సమావేశకాలం నాటి నుంచి, దేశం 100 కోట్ల కు పైగా కోవిడ్ టీకామందు డోజుల ను ప్రజల కు ఇప్పించింది మరి మనం ప్రస్తుతం 150 కోట్ల సంఖ్య వైపు వేగం గా సాగుతున్నాం. మనం కొత్త రకం పట్ల అప్రమత్తం గా ఉండాలి. ఈ సంకట కాలం లో ప్రతి ఒక్కరి ఆరోగ్యం మన ప్రాథమ్యం కాబట్టి, పార్లమెంటు సభ్యులందరిని, ఇంకా మిమ్మల్ని కూడాను అప్రమత్తం గా ఉండవలసిందిగా నేను అభ్యర్థిస్తున్నాను.
దేశం లో 80 కోట్ల మందికి పైగా పౌరులు ఈ కరోనా కాలం లో ఇక్కట్టు ల పాలు కాకుండా ఉండాలని ఆహార ధాన్యాల ను ఉచితం గా అందించడం కోసం ఒక పథకాన్ని ‘ప్రధాన మంత్రి గరీబ్ కళ్యాణ్ యోజన’ లో భాగం గా
కొనసాగించడం జరుగుతున్నది. ఇప్పుడు దానిని 2022వ సంవత్సరం మార్చి నెల వరకు పొడిగించడమైంది. దాదాపు గా 2.60 లక్షల కోట్ల రూపాయలు ఖర్చు అవుతున్న ఈ పథకం దేశం లో 80 కోట్ల మంది కి పైగా పేదల వంటిళ్ల లో పొయ్యి మండుతూనే ఉండేందుకు తోడ్పడుతున్నది. ఈ సమావేశకాలం లో దేశ హితం కోసం మనం కలసికట్టుగా వేగవంతమైనటువంటి నిర్ణయాల ను తీసుకోగలుగుతామని, మరి సామాన్య మానవుని ఆశల ను, అపేక్షల ను నెరవేర్చగలుగుతామని నేను ఆశ పడుతున్నాను. ఇదే నా అపేక్ష గా ఉన్నది. మీకు అందరికి చాలా చాలా ధన్యవాదాలు.
అస్వీకరణ: ఇది ప్రధాన మంత్రి ప్రసంగానికి రమారమి అనువాదం. సిసలు ఉపన్యాసం హిందీ భాష లో సాగింది.